Бутара менен кум чайкоо
Бутара менен кум чайкоо – чачынды кендин үстүнө салынган арыкка суу жиберүү менен кумдагы металлды бөлүп алуунун жөнөкөй процесси. Суу акырындап жеңил тектерди жууп кетет. Оор минералдар арыктын түбүндө чөгөт да, анан бутара жана ноочо аркылуу тазаланып алынат. Бул метод 19-кылымдын 30-жылдары Уралда кен иштетүүнүн гидравликалык жолун ойлоп чыгарууга негиз болгон. Кен чачындысын экскватордун, бульдозёрдун, скрепердин жардамы аркылуу механикалаштырылган гидравликалык жол менен алуу ыкмасы бутара менен кум чайкоону сүрүп чыгарууда.
Терминдер жана түшүнүктөр

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4